petak,8.svibnja 2020.god.

|  |
| --- |
| **TJELESNA I ZDRAVSTVENA KULTURA** **-radi prema uputama profesora Darija i sportaša na TV-u:**Vježbajmo zajedno: 1.Vježbe za razgibavanje(ruku,kukova,nogu,vrata,…) **-imaš li mogućnosti i mjesta možeš:**Samostalan rad: 2.Preskakivati vijaču sunožno-naprijed i nazad; 3.Preskakivati vijaču u hodu i trku; 4.Preskakivati neku nižu stvar(dječji stolčić,školsku torbu,klupčicu, loptu,panj,zavezano uže,… |
| **HRVATSKI JEZIK** **1.Motivacija****-**provjera domaće zadaće:**-**U čitanci na 120.str.ispod basne **Dva potočića** Rikarda Katalinića Jeretova su pitanja na koja si trebao/la pisano odgovoriti. Zamoli nekog da ti čita ta pitanja, a ti čitaj odgovore iz svoje pisanke,te ispravi eventualnu pogrješku. Također pročitaj sastavak koji si napisao/la stavivši sebe u ulogu potočića. **2.Interpretacija pjesme** **-**U čitanci na 134.str.pronađi pjesmu **Šetnja** Katice Pšak, pogledaj sliku i reci što ona prikazuje,a zatim je 2-3 puta glasno pročitaj i usmeno odgovori na pitanja pokraj pjesme,te u pisanku prepiši plan pisanke. Plan pisanke: **Šetnja** Katica PšakKnjiževna vrsta:pjesma Tema pjesme je druženje s majkom. Pjesma je posvećena majci povodom **Majčinog dana.** Majčin dan se slavi svake godine druge nedjelje u svibnju. Ove godine je to 10.svibnja.Kad je s majkom,djetetu se čini da je sve drukčije,ljepše,bujnije i da sve može. Pjesma obiluje pjesničkim slikama:npr. nebo je čisto i jasno,sunce posebno grije,trave se jače zelene,cvijeće bujnije cvjeta,voćke mirišu slasno,… **3.Domaća zadaća** -Nauči čitati pjesmu Šetnja i izradi čestitku majci za Majčin dan.  |
| **PRIRODA I DRUŠTVO** **1.Motivacija**-provjera domaće zadaće,te vježbanje i ponavljanje:-Otvori udžbenik na 43. str., **Sadašnjost,prošlost i budućnost** i zamoli nekog od ukućana da ti čita pitanja,a ti čitaj odgovore iz svoje pisanke.**2.Spoznavanje novih nastavnih sadržaja** -Otvori udžbenik na 44. i 45. str.,**Predci i potomci**,promotri sličice i objasni što one prikazuju. po čemu se razlikuju,koja vremena predstavljaju i kad su mogla nastati. -Zatim pročitaj tekst na 44.str.i probaj usmeno odgovoriti na pitanja uz upitnik na 45.str.,anakon toga prepiši plan pisanke i nauči napisano. Plan pisanke:**Predci i potomci** Svi imamo svoje **predke:**roditelje,bake,djedove,prabake i pradjedove,itd.Neke od njih poznajemo ,a o nekima smo samo čuli i upoznali ih preko fotografija,nakita,rodnih listova,svjedodžbi,…Iz tih predmeta saznajemo kako su živjeli naši predci. Djeca su **potomci** svojih roditelja,baka i djedova,prabaka i pradjedova. Čuvanje uspomena na predke ljudska je dužnost potomaka. Lijepe uspomene na predke ljudi prenose na svoje potomke i tako se povezuje prošlost,sadašnjost i budućnost kao karika u lancu.Predke i potomke možemo prikazati pomoću **obiteljskog stabla**.  |
| **GLAZBENA KULTURA** **1.Motivacija** -Otvori udžbenik,na 50.str.,ponovi pjevajući (uz CD) pjesmu **Ode zima** i odslušaj skladbe Wolfganga Amadeusa Mozarta:**Čežnja za proljećem** i Andrea Ernesta Modeste Grettrya:**Magarac i kukavica**. **2.Obradba** -U udžbeniku,na 52.str.,pogledaj sliku uz pjesmu **Proljeće u srcu** i proanaliziraj što ona prikazuje,a zatim 2-3 puta glasno pročitaj pjesmu.-Uz pomoć CD-a nauči pjesmu pjevati, a zatim u miru i tišini odslušaj skladbu WolfgangaAmadeusa Mozarta:**Zbor zvončića**. U bilježnicu za GK odgovori na pitanje iz udžbenika, te što prikazuje slika. |
| **DOP (hrvatski jezik)**(Samo za one koji idu na DOP). **-**Dobro nauči čitati basnu **Dva potočića** i pjesmu **Šetnja.** Iz basne ispiši sve imenice, glagole i pridjeve.  |
| **Obavijest**1.Molim,pošaljite mi zadaću od 28.travnja 2020.god.(HJ,MAT,PID).  |
| **Obavijest za romske pomagačice**-Valentina Oršoš treba iz HJ naučiti čitati i prepisati plan pisanke **Šetnja**. Iz PID-a također prepisati plan pisanke **Predci i potomci**.  |